SET สัปดาห์หน้าไซด์เวย์ต่อ เริ่มเก็งหุ้นรายตัวงบโต
บล.ซีไอเอ็มบี เชื่อดัชนีสัปดาห์หน้าจะแกว่งไซต์เวย์คล้ายคลึงกับสัปดาห์นี้ แต่ในช่วงกลางสัปดาห์อาจจะคึกคักจากการประชุมเฟด ดังนั้นสัปดาห์หน้าคงจะไปโฟกัสเรื่องผลประกอบการที่ทยอยออกมา ซึ่งก็คงจะเลือกเล่นเป็นรายตัว อาทิหุ้นที่มองว่าน่าลงทุนเป็นหุ้นในกลุ่มก่อสร้าง, ท่องเที่ยว และสายการบิน เป็นต้น พร้อมให้แนวรับ 1,412-1,400 จุด ส่วนแนวต้าน 1,420-1,435 จุด
22 ต.ค. 2558

นายธีรวุฒิ กานต์นิภากุล ผู้อำนวยการอาวุโสฝ่ายวิเคราะห์หลักทรัพย์ บล.ซีไอเอ็มบี (ประเทศไทย) เปิดเผยถึงตลาดหุ้นไทยวันนี้ (22 ต.ค.) แกว่งไซต์เวย์ในกรอบแคบ เนื่องจากยังไม่มีปัจจัยใหม่เข้ามาหนุน และ Fund Flow จากต่างชาติเริ่มนิ่ง ดังนั้นตลาดจึงไม่มีโมเมนตัมที่จะปรับตัวขึ้นไปต่อ แต่นักลงทุนก็หันมาเล่นเก็งกำไรหุ้นขนาดกลาง-เล็ก จากคาดการณ์จะมีผลประกอบการไตรมาส 3/58 ออกมาดี จึงทำให้ตลาดโดยไม่ไปไหน
ด้านตลาดหุ้นอื่นในภูมิภาคเอเชียวันนี้เคลื่อนไหวทั้งในแดนบวกและลบ แบบไม่มีทิศทาง เนื่องจากต่างกำลังรอดูการประชุมธนาคารกลางสหรัฐ (FED) ที่จะมีขึ้นในสัปดาห์หน้า ว่าจะมีการส่งสัญญาณอะไรออกมาบ้าง หากเลื่อนการปรับขึ้นอัตราดอกเบี้ยไปแล้วจะเลื่อนไปนานแค่ไหน ดังนั้นจึงทำให้ยังไม่มีเม็ดเงินใหม่เข้ามาเพราะนักลงทุนต่างรอก่อน แต่ยังมีแรงขายทำกำไรออกมาบ้าง
แนวโน้มการลงทุนในสัปดาห์หน้า เชื่อว่าดัชนีฯคงจะแกว่งไซต์เวย์คล้ายคลึงกับสัปดาห์นี้ แต่ในช่วงกลางสัปดาห์อาจจะคึกคักจากการประชุมเฟด ดังนั้นสัปดาห์หน้าคงจะไปโฟกัสเรื่องผลประกอบการที่ทยอยออกมา ซึ่งก็คงจะเลือกเล่นเป็นรายตัว อาทิหุ้นที่มองว่าน่าลงทุนเป็นหุ้นในกลุ่มก่อสร้าง, ท่องเที่ยว และสายการบิน เป็นต้น พร้อมให้แนวรับ 1,412-1,400 จุด ส่วนแนวต้าน 1,420-1,435 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.55 บาท เพิ่มขึ้น 0.05 บาท
SCI ปิดที่ 9.50 บาท เพิ่มขึ้น 0.75 บาท
TIPCO ปิดที่ 23.80 บาท ลดลง 0.10 บาท
ADVANC ปิดที่ 232.00 บาท เพิ่มขึ้น 1.00 บาท
TASCO ปิดที่ 40.75 บาท เพิ่มขึ้น 0.75 บาท
 
ที่มา: สำนักข่าวอินโฟเควสท์